**รายงานการประชุมสภาเทศบาลตำบลวังชัย**

**สมัยสามัญ สมัยที่ 4 ครั้งที่ 1 ประจำปี พ.ศ. 2561**

**วันที่ 21 ธันวาคม พ.ศ. 2561**

**เวลา 10.00 น.**

**ณ ห้องประชุมเทศบาลตำบลวังชัย**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ/หมายเหตุ** |
| 1 | นายมนัส แก้วจันทร์ | ประธานสภาเทศบาลตำบลวังชัย | มนัส แก้วจันทร์ |
| 2 | นายกิตติ คำแก่นคูณ | นายกเทศมนตรีตำบลวังชัย | กิตติ คำแก่นคูณ |
| 3 | ว่าที่ร้อยตรีสมพงษ์ คำแก่นคูณ | รองนายกเทศมนตรีตำบลวังชัย | สมพงษ์ คำแก่นคูณ |
| 4 | นางบงกชรัตน์ บัวทอง | รองประธานสภาเทศบาลตำบลวังชัย | บงกชรัตน์ บัวทอง |
| 5 | นางสมจิตร์ พินิจมนตรี | สมาชิกสภาเทศบาลตำบลวังชัย | สมจิตร์ พินิจมนตรี |
| 6 | นายธนาเดช สงวนความดี | สมาชิกสภาเทศบาลตำบลวังชัย | ธนาเดข สงวนความดี |
| 7 | นายสนอง แสงสุรินทร์ | สมาชิกสภาเทศบาลตำบลวังชัย | สนอง แสงสุรินทร์ |
| 8 | นางฉวีวรรณ์ รัตนปัญญา | สมาชิกสภาเทศบาลตำบลวังชัย | ฉวีวรรณ์ รัตนปัญญา |
| 9 | นายวิษณุ แซ่คู | สมาชิกสภาเทศบาลตำบลวังชัย | วิษณุ แซ่คู |
| 10 | นายชนะ เย็นสบาย | สมาชิกสภาเทศบาลตำบลวังชัย | ชนะ เย็นสบาย |
| 11 | นายทองดี ศรีอุทา | สมาชิกสภาเทศบาลตำบลวังชัย | ทองดี ศรีอุทา |
| 12 | นายชินวัตร ประคองทรัพย์ | สมาชิกสภาเทศบาลตำบลวังชัย | ชินวัตร ประคองทรัพย์ |
| 13 | นางสาวฉัทธณา ทรนงค์ | สมาชิกสภาเทศบาลตำบลวังชัย | ฉัทธณา ทรนงค์ |
| 14 | นายเอกพล วรแสน | สมาชิกสภาเทศบาลตำบลวังชัย | เอกพล วรแสน |
| 15 | นางสาวนันท์วภัส ปิติสิวะพัฒน์ | เลขานุการ/ปลัดเทศบาลตำบลวังชัย | นันท์วภัส ปิติสิวะพัฒน์ |
|  | **ผู้เข้าร่วมประชุม** |  |  |
| 1 | นางเข็มเพชร พูลสงวน | ผู้อำนวยการกองคลัง | เข็มเพชร พูลสงวน |
| 2 | นายวราพงษ์ จันดาอ่อน | ผู้อำนวยการกองช่าง | วราพงษ์ จันดาอ่อน |
| 3 | นางธิราวัลย์ จันดาอ่อน | หัวหน้าสำนักปลัดเทศบาล | ธิราวัลย์ จันดาอ่อน |
| 4 | นางสาวพัชรี พงษ์ภักดี | ผู้อำนวยการกองการศึกษา | พัชรี พงษ์ภักดี |
| 5 | นางสุบรรณ จอมทอง | เจ้าพนักงานธุรการ | สุบรรณ จอมทอง |
| 6 | นางวารณี ปีกกลาง | ผอ.กองสาธารณสุขฯ | วารณี ปีกกลาง |
| 7 | นางสาวจันทิมา เกษมสุข | หัวหน้าฝ่ายพัฒนารายได้ | จันทิมา เกษมสุข |
| 8 | นางสาวรัศมี กลางหล้า | นักพัฒนาชุมชน | รัศมี กลางหล้า |
| 9 | นายกฤษกร สิงมูล | นิติกร | กฤษกร สิงมูล |
| 10 | นางสาวณัฎยา บัวทอง | นักทรัพยากรบุคคล | ณัฎยา บัวทอง |
| 11 | นายณัฐพงษ์ แก้วบุญเรือง | นักวิเคราะห์ฯ | ณัฐพงษ์ แก้วบุญเรือง |
| 12 | นายเดชา เพลี้ยสูงเนิน | ผู้ช่วยเจ้าพนักงานป้องกันฯ | เดชา เพลี้ยสูงเนิน |
| 13 | นางอรวีร์ จำปาจูม | ผู้ช่วยเจ้าพนักงานธุรการ | อรวีร์ จำปาจูม |
| 14 | นางสาวขัตติยา ทองเมือง | พนักงานจ้างทั่วไป | ขัตติยา ทองเมือง |
| 15 | นางสาววิภาภรณ์ โคตรสงคราม | พนักงานจ้างทั่วไป | วิภาภรณ์ โคตรสงคราม |

**ขาดประชุม** ----ไม่มี----

-2-

เมื่อที่ประชุมพร้อมแล้ว นางสาวนันท์วภัส ปิติสิวะพัฒน์ ปลัดเทศบาล/เลขานุการสภาเทศบาลเรียนเชิญท่านประธานสภาเทศบาล จุดธูปเทียนบูชาพระรัตนตรัย และสวดมนต์ไหว้พระพร้อมกัน เสร็จแล้ว ประธานกล่าวเปิดประชุมสภาเทศบาล ดำเนินการตามระเบียบวาระการประชุม

**นายมนัส แก้วจันทร์** เรียนนายกเทศมนตรี รองนายกเทศมนตรี ท่านที่ปรึกษานายกเทศมนตรี**ประธานสภาเทศบาล** ท่านสมาชิกสภาเทศบาลตำบลวังชัยที่เคารพทุกท่าน ตลอดจนท่านหัวหน้า ส่วนและผู้ที่เข้าร่วมสังเกตการประชุมในวันนี้นะครับเป็นการประชุมสภาเทศบาลตำบลวังชัย สมัยสามัญ สมัยที่ 4 ครั้งที่ 1 ประจำปี พ.ศ. 2561 ประชุมวันที่ 21 ธันวาคม พ.ศ. 2561 เวลา 10.00 น. ณ ห้องประชุมสภาเทศบาลตำบลวังชัย มีสมาชิกสภาเทศบาลตำบลวังชัยเข้าประชุมทั้งหมด 11 ท่าน ครบองค์ประชุม ก็ขออนุญาตเข้าสู่ระเบียบวาระการประชุม

**ระเบียบวาระที่ 1 เรื่อง ประธานแจ้งให้ที่ประชุมทราบ**

**นายมนัส แก้วจันทร์** ระเบียบวาระที่ 1 เป็นเรื่อง ประธานแจ้งให้ที่ประชุมทราบ สำหรับในวันนี้ก็ **ประธานสภาเทศบาล** ไม่มีเรื่องสำคัญเร่งด่วนประการใดที่จะแจ้งให้ท่านทั้งหลายทราบนะครับ ขอเข้าสู่ระเบียบวาระที่ 2 นะครับ

**ระเบียบวาระที่ 2 เรื่องรับรองรายงานการประชุมสภาเทศบาลตำบลวังชัย สมัยสามัญ สมัยที่ 3**

**ประจำปี 2561 วันที่ 21 สิงหาคม พ.ศ. 2561**

**นายมนัส แก้วจันทร์** เรื่องรับรองรายงานการประชุมสภาเทศบาลตำบลวังชัย สมัยสามัญ สมัยที่ 3

**ประธานสภาเทศบาล** ประจำปี พ.ศ. 2561 ซึ่งได้ประชุมเมื่อวันที่ 21 สิงหาคม พ.ศ. 2561 ที่ผ่านมา ขอเรียนเชิญท่านคณะผู้บริหารและก็ท่านสมาชิกสภาเทศบาลได้ตรวจดูรายงานการประชุมในส่วนที่เป็นคำพูดของท่าน ถ้าท่านต้องการแก้ไขส่วนใดที่เป็นคำพูดของท่านเรียนเชิญนะครับ มีหรือไม่ครับ ก็คิดว่าหนังสือประชุมส่งไปก่อนวันประชุมท่านก็คงจะได้ตรวจกันมาพอสมควรแล้ว ผมจะขอมติที่ประชุมนะครับ ท่านสมาชิกสภาเทศบาลท่านใดเห็นชอบและรับรองรายงานการประชุม โปรดยกมือขึ้นครับ มีท่านสมาชิกสภาเทศบาลเห็นชอบและรับรองรายงานการประชุมทั้งหมด 10 ท่าน ขอเข้าสู่ระเบียบวาระที่ 3 นะครับ

**มติที่ประชุม** เห็นชอบและรับรองรายงานการประชุม 10 ท่าน

**ระเบียบวาระที่ 3 รายงานผลการดำเนินงานในรอบปีงบประมาณ พ.ศ.2561**

**นายมนัส แก้วจันทร์** ขอเข้าสู่ระเบียบวาระที่ 3 นะครับรายงานผลดำเนินงานในรอบปีงบประมาณ

**ประธานสภาเทศบาล** พ.ศ. 2561 เรียนเชิญท่านคณะผู้บริหารครับ

**นายกิตติ คำแก่นคูณ** เรียนท่านประธานสภาเทศบาล สมาชิกสภาเทศบาลตำบลวังชัยทุกท่าน

**นายกเทศมนตรี** รายงานผลการดำเนินงานในรอบปีงบประมาณ พ.ศ. 2561 (รอบที่ 2)

ระหว่างเดือนเมษายน – กันยายน 2561 ด้วยรัฐธรรมนูญแห่งราชอาณาจักรไทย พุทธศักราช 2560 มาตรา 253 บัญญัติให้องค์กรปกครองส่วนท้องถิ่น ต้องรายงานผลการดำเนินงาน

-3-

ต่อประชาชนในเรื่อง การจัดทำงบประมาณ การใช้จ่ายและผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และ พ.ศ. 2559 ข้อ 30 (5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละสองครั้ง ภายในเดือนเมษายนและตุลาคมของทุกปี ดังนั้นเพื่อการปฏิบัติให้เป็นไปตามข้างต้น จึงขอประกาศผลการดำเนินงานการจัดทำงบประมาณ การใช้จ่ายและผลการดำเนินงาน รวมทั้งการติดตามและประเมินผลแผนพัฒนาท้องถิ่นในรอบปีงบประมาณ พ.ศ. 2561 รอบที่ 2 (เมษายน – กันยายน 2561) มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการเทศบาลตำบลวังชัย ดังนี้

**การวางแผนพัฒนา**

เทศบาลตำบลวังชัย จังหวัดขอนแก่น ได้จัดทำแผนยุทธศาสตร์การพัฒนาและแผนพัฒนา 4 ปี (พ.ศ.2561 - 2564) ตามกระบวนการที่บัญญัติไว้ในระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และ พ.ศ. 2559 ข้อ 30 (5) โดยผ่านการมีส่วนร่วมของประชาชน เช่น การจัดเวทีประชาคมการประชุมคณะกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ บรรจุไว้ในแผนพัฒนา 4 ปี

เทศบาลตำบลวังชัย ได้ประกาศใช้แผนพัฒนา 4 ปี (พ.ศ. 2561 - 2564) เมื่อวันที่ 16 พฤศจิกายน 2560 โดยได้กำหนดโครงการที่จะดำเนินการตามแผนพัฒนา 4 ปี พ.ศ. 2561 รวม 151 โครงการ งบประมาณ จำนวน 47,636,600.- บาท และแผนพัฒนา 4 ปี เพิ่มเติม ประกาศใช้เมื่อวันที่ 9 มีนาคม 2561 รวม 51 โครงการ งบประมาณรวม 28,929,900.- บาท รวมจำนวนโครงการทั้งสิ้นจำนวน 202 โครงการ รวมจำนวนเงินทั้งสิ้น 76,566,500.- บาท สามารถจำแนกตามยุทธศาสตร์ ได้ดังนี้

**ยุทธศาสตร์ที่ 1** ยุทธศาสตร์การพัฒนาคนและสังคมที่มีคุณภาพ

-จำนวนโครงการในแผนพัฒนา 4 ปี 83 โครงการ งบประมาณ 15,492,800.- บาท

-จำนวนโครงการในแผนดำเนินงาน 61 โครงการ งบประมาณ 10,895,000.- บาท

**ยุทธศาสตร์ที่ 2** ยุทธศาสตร์การพัฒนาเมืองและชุมชนให้น่าอยู่

- จำนวนโครงการในแผนพัฒนา 4 ปี 86 โครงการ งบประมาณ 58,283,700.- บาท

- จำนวนโครงการในแผนดำเนินงาน 41 โครงการ งบประมาณ 10,514,500.- บาท

**ยุทธศาสตร์ที่ 3** ยุทธศาสตร์การพัฒนา เศรษฐกิจชุมชนเพื่อการแข่งขัน

- จำนวนโครงการในแผนพัฒนา 4 ปี 9 โครงการ งบประมาณ 880,000.- บาท

- จำนวนโครงการในแผนดำเนินงาน 4 โครงการ งบประมาณ 430,000.- บาท

**ยุทธศาสตร์ที่ 4** ยุทธศาสตร์การพัฒนาการจัดการทรัพยากรธรรมชาติและสิ่งแวดล้อม

- จำนวนโครงการในแผนพัฒนา 4 ปี 24 โครงการ งบประมาณ 1,910,000.- บาท

- จำนวนโครงการในแผนดำเนินงาน 9 โครงการ งบประมาณ 1,165,000.- บาท

-4-

**การจัดทำงบประมาณและการใช้จ่ายเงินงบประมาณ**

ผู้บริหารเทศบาลตำบลวังชัย ได้ประกาศใช้เทศบัญญัติงบประมาณรายจ่ายประจำปีงบประมาณ พ.ศ. 2561 โครงการที่บรรจุอยู่ในเทศบัญญัติงบประมาณรายจ่ายประจำปี งบประมาณ พ.ศ. 2561 จำนวน 115 โครงการ งบประมาณตามเทศบัญญัติงบประมาณรายจ่าย จำนวนเงิน 23,004,500.- บาท

เทศบาลตำบลวังชัย มีการใช้จ่ายงบประมาณในการดำเนินตามโครงการในเทศบัญญัติงบประมาณรายจ่ายประจำปีงบประมาณ พ.ศ. 2561 รวมทั้งสิ้น จำนวน 89 โครงการ จำนวน 17,661,836.- บาท จำแนกตามยุทธศาสตร์ได้ดังนี้

**ยุทธศาสตร์ที่ 1** ยุทธศาสตร์การพัฒนาคนและสังคมที่มีคุณภาพ

จำนวนเงินงบประมาณ 3,081,996.- บาท

**ยุทธศาสตร์ที่ 2** ยุทธศาสตร์การพัฒนาเมืองและชุมชนให้น่าอยู่

จำนวนเงินงบประมาณ 12,769,460.- บาท

**ยุทธศาสตร์ที่ 3** ยุทธศาสตร์การพัฒนา เศรษฐกิจชุมชนเพื่อการแข่งขัน

จำนวนเงินงบประมาณ 312,500.- บาท

**ยุทธศาสตร์ที่ 4** ยุทธศาสตร์การพัฒนาการจัดการทรัพยากรธรรมชาติและสิ่งแวดล้อม

จำนวนเงินงบประมาณ 1,497,880.- บาท

**ในส่วนรายละเอียดตามเอกสารที่แนบมาพร้อมนี้ด้วยแล้ว**

**โดยสรุป**

1. ผลสำเร็จจากโครงการตามแผนพัฒนา 4 ปี (พ.ศ. 2561 - 2564) จำนวน 202 โครงการ กับโครงการที่นำมาบรรจุไว้ในเทศบัญญัติงบประมาณรายจ่ายประจำปี พ.ศ. 2561 จำนวน 115 โครงการ คิดเป็นร้อยละ 56.93

2. ผลสำเร็จจากโครงการที่ตั้งไว้ในเทศบัญญัติงบประมาณรายจ่ายประจำปี พ.ศ. 2561 จำนวน 89 โครงการ กับโครงการในเทศบัญญัติงบประมาณรายจ่ายประจำปี 2561 จำนวน 115 โครงการคิดเป็นร้อยละ 77.39

3. ผลสำเร็จจากโครงการที่ตั้งไว้ในเทศบัญญัติงบประมาณรายจ่ายประจำปี พ.ศ. 2561 จำนวน 89 โครงการ กับโครงการในแผนพัฒนาเทศบาล 4 ปี (พ.ศ. 2561 - 2564) จำนวน 202 โครงการ คิดเป็นร้อยละ 44.06

ตลอดระยะเวลาที่คณะผู้บริหารเทศบาลตำบลวังชัย ดำเนินการตามภารกิจหน้าที่ ได้ถือปฏิบัติโดยให้เป็นไปตามระเบียบ กฎหมาย เจตนารมณ์ความต้องการของประชาชนในท้องถิ่น คำนึงถึงความถูกต้อง ประหยัด โปร่งใสสามารถตรวจสอบได้ จึงเรียนมาเพื่อโปรดทราบ ขอแสดงความนับถือ นายกิตติ คำแก่นคูณ นายกเทศมนตรีตำบลวังชัย

**นายมนัส แก้วจันทร์** ครับขอขอบคุณท่านนายกเทศมนตรีนะครับ ซึ่งสักครู่นี้ก็เป็นรายงานผล

**ประธานสภาเทศบาล** การดำเนินงานนะครับ ในรอบปีงบประมาณ 2561 ซึ่งเป็นรอบที่ 2 ระหว่างเดือน เมษายน-กันยายน 2561 ซึ่งท่านสมาชิกสภาเทศบาลก็คงได้รับฟัง ท่านสมาชิกสภาเทศบาลท่านใดมีข้อสงสัยหรือมีความคิดเห็นเพิ่มเติมประการใดในส่วนที่ท่านนายกเทศมนตรีท่านได้รายงานไป ต้องการที่จะซักถามหรือเพิ่มเติมหรือไม่ เรียนเชิญครับ ถ้าไม่มีนะครับก็ถือ

-5-

ว่าในรอบปีงบประมาณที่ผ่านมาเราก็ได้ทราบแล้วว่ากิจกรรมหรือว่าผลของการดำเนินงานต่าง ๆ ที่ฝ่ายบริหารได้ทำไปมีอะไรบ้างนะครับ ก็ขอขอบคุณนายกเทศมนตรีและก็ผู้บริหารนะครับ ขอเข้าสู่ระเบียบวาระที่ 4

**ระเบียบวาระที่ 4 เรื่อง อื่นๆ**

**นายมนัส แก้วจันทร์** ระเบียบวาระที่ 4 เป็นเรื่อง อื่น ๆ นะครับ ท่านคณะผู้บริหาร

**ประธานสภาเทศบาล** ท่านสมาชิกสภาเทศบาลท่านใดต้องการที่จะเสนอความคิดเห็นหรือว่ามี ข้อเสนอแนะสิ่งใดอันเป็นประโยชน์ต่อบ้านต่อเมือง เรียนเชิญนะครับ เรียนเชิญท่าน สท.ฉัทธณา ทรนงค์ ครับ

**นางสาวฉัทธณา ทรนงค์** เรียนท่านประธานสภา คณะผู้บริหารและสมาชิกสภาผู้ทรงเกียรติทุกท่าน **สมาชิกสภาเทศบาล** นะคะ ดิฉันฉัทธณา ทรนงค์ ขอเรียนฝากท่านคณะผู้บริหารนะคะ เกี่ยวกับ ตามที่ชาวบ้านที่ไปออกกำลังกายสวนสาธารณะ ได้ฝากให้ดิฉันขอไฟทางเดินเขาบอกว่าช่วงเย็นมามันจะมืดหน่อยขอเพิ่มอีกนะคะ ต้องฝากท่านนายกฯ ช่วยอนุเคราะห์ไฟฟ้าที่สวนสาธารณะนะคะ ขอบคุณค่ะ

**นายมนัส แก้วจันทร์** ครับมีท่านใดต้องการที่จะมีข้อเสนอแนะหรือมีข้อสงสัยหรือไม่ เรียนเชิญ

**ประธานสภาเทศบาล** ครับ เรียนเชิญท่าน สท.ทองดี ศรีอุทา ครับ

**นายทองดี ศรีอุทา** กราบเรียนท่านประธานสภาที่เคารพ คณะผู้บริการ สมาชิกสภาเทศบาล

**สมาชิกสภาเทศบาล** ทุกท่าน กระผม นายทองดี ศรีอุทา ขออนุญาตนำเสนอปัญหาต่าง ๆ ที่ได้ ประสบมา เนื่องจากว่าเราว่างเว้นจากการประชุมสภามานานหลายเดือน นะครับ กระผมได้มีโอกาสได้ไปพูดคุยกับพี่น้องพนักงานจ้างเหมาเทศบาลตำบลวังชัยนะครับหลาย ๆ ท่าน ปัญหาที่สะท้อนมาก็คือมีเรื่องเดียวกัน ก็คือเรื่อง อัตราค่าแรงค่าจ้าง จะออกไม่ตรงนะครับทุกเดือนนะครับ บางเดือนก็เลยไปถึงวันที่ 10-11 ก็มีนะครับ อยากฝากทางคณะผู้บริหารทำเป็นมาตรฐานในตรงนี้ด้วยว่า ให้ท่านระบุชัดเจนว่า วันไหนจะออกให้กับพี่น้องที่ได้มาเป็นพนักงานจ้างเหมาในเทศบาลตำบลวังชัย เพราะว่าท่านก็มีส่วนสำคัญที่จะคอยขับเคลื่อนยุทธศาสตร์ต่าง ๆ ขับเคลื่อนผลงานและพัฒนางานต่าง ๆ ในเทศบาลตำบลวังชัยให้ก้าวหน้าไปนะครับ ซึ่งพนักงานบางท่านก็บอกว่ามันหลายวันหนี้สินก็รุงรัง วันที่ 5-7 ไปสอบถามผู้ที่เกี่ยวข้องบอกตรงกันเลยนะครับ บอกว่าคณะผู้บริหารยังไม่เซ็นหนังสือเลยอนุมัติจ่ายไม่ได้ ก็ขอฝากทางคณะผู้บริหารด้วยนะครับ โดยเฉพาะท่านนายกฯ นะครับ ให้ช่วยกรุณาในเรื่องนี้บ้างนะครับ พี่น้องดังกล่าวนี้ก็ใช้แรงงานมาแลกเงินนะครับ ถึงแม้ว่าจะเป็นส่วนที่อยู่หลังสุดท้ายก็แล้วแต่นะครับ ท่านก็มีส่วนพัฒนาให้เทศบาลตำบลวังชัยได้มีการพัฒนาไปสู่ระบบที่ดีได้เหมือนกันนะครับ อยากจะฝากคณะผู้บริหารว่าช่วยกรุณาชัดเจนเลยว่าวันไหนจะออกค่าแรงค่าจ้างให้พี่น้องดังกล่าวนี้ ให้ท่านถือว่าเป็นมาตรฐานแบบที่ท่านเคยทำให้กับพี่น้องผู้สูงอายุนะครับ ไม่เกินวันที่ 10 ของเดือน ไม่ถึงไม่เกินวันสองวัน นี่คือมาตรฐานพี่น้องสามารถรับรู้ได้เมื่อถึงวันที่ 10 ท่านก็จะเตรียมตัวมาเลย อันนี้อยากจะฝากทางคณะผู้บริหารช่วยพิจารณานี้ด้วยนะครับ ขอบคุณครับ

**นายมนัส แก้วจันทร์** ขอบคุณท่าน สท.ทองดี ศรีอุทา นะครับ ท่านใดมีเรื่องเสนอ เรียนเชิญท่าน

**ประธานสภาเทศบาล** สท.ชินวัตร ประคองทรัพย์ ครับ

-6-

**นายชินวัตร ประคองทรัพย์** เรียนท่านประธานสภาที่เคารพ คณะผู้บริหารสมาชิกสภา หัวหน้าส่วน

**สมาชิกสภาเทศบาล** ราชการ และผู้เข้าร่วมประชุมที่เคารพทุกท่าน ผม นายชินวัตร ประคอง ทรัพย์ มีเรื่องมาเรียนให้ท่านประธานสภาทราบ เพื่อผ่านไปยังคณะผู้บริหาร ดังนี้ครับ เรื่องที่หนึ่งฝาท่อระบายน้ำเส้นถนน สหราษฎร์อุทิศ ที่คู่ขนานไปตอนนี้ชำรุดเกือบตลอดเส้นทาง นะครับ ขอให้ไปดำเนินการด่วนด้วยครับเพราะว่าเส้นทางเส้นนี้ใช้สัญจรผู้ปกครองมารับมาส่งเด็กนักเรียน มีโรงเรียนอนุบาลพูนสวัสดิ์และก็โรงเรียนชุมชนหนองกุงวิทยา โดยเฉพาะหน้าโรงเรียนชุมชนหนองกุงเอากิ่งไม้ไปเสียบไว้ไม่งามตานะครับ เรื่องที่สองอยากให้เทศบาลตีเส้นถนน เมื่อก่อนเราจะมีการตีเส้นทุกปีทำทางม้าลายบริเวณหน้าโรงเรียนและก็ติดไฟกระพริบบอกสถานที่สถานศึกษา เดี๋ยวนี้ไม่มีไม่เห็นเส้นก็ลบหมดแล้วทางม้าลายก็ไม่มีนะครับ เรื่องที่สามมีผู้ที่อยู่ในบริเวณถนนคนเดินใช้รถไม่สะดวก หมายถึงว่าอยากให้ถนนคนเดินเลื่อนไปถนนราษฎร์บำรุงครับที่กว้าง ๆ ทางหน้าร้านพูลลาภอะไหล่ ให้เลื่อนไปตรงนั้นเพราะว่าถนนมันจะคับแคบหน่อยนะครับ ถ้าเป็นไปได้ มีสามเรื่องเท่านี้ครับ

**นายมนัส แก้วจันทร์** ขอบคุณท่าน สท.ชินวัตร ประคองทรัพย์ นะครับ ท่านใดมีเรื่องอื่นหรือไม่

**ประธานสภาเทศบาล** เรียนเชิญท่าน สท. สนอง แสงสุรินทร์ ครับ

**นายสนอง แสงสุรินทร์** เรียนท่านประธานสภา ท่านผู้บริหาร ท่านสมาชิกสภาผู้ทรงเกียรติ

**สมาชิกสภาเทศบาล** และผู้เข้าประชุมทุกท่าน มีเรื่องเสนอเรื่องเดียวครับ การจอดรถของร้าน ซ่อม เส้นถนนราษฎร์บำรุง คุ้มศรีบุญเรือง ทางไปโรงฆ่าสัตว์ จะมีอยู่ร้านหนึ่งเขาจะซ่อมรถ ซึ่งเป็นรถสิบล้อ ถนนเส้นนั้นจะมีสี่เลน ซึ่งการจอดมันจะกินเลนมาอีกเลนหนึ่ง เกือบจะถึงเลนที่สองเลยนะครับ ปกติมอเตอร์ไซ จักรยาน เด็กจะขี่ริมตรงนี้ แต่พอถึงบริเวณนั้นต้องออกถนนใหญ่ มีครั้งหนึ่งผมปั่นจักรยานไปโดยที่ไม่ดูข้างหลังเกือบรถชน ตรงนี้อันตรายนะครับ ยังไงช่วยฝากผู้บริหารจัดการหน่อยนะครับ ให้ขยับเข้าไปให้มันได้ขี่อยู่ในเลนนั่นก็ยังดี คือมันออกมาจนจะอยู่เลนที่สองครับ มันเกินกว่าเพื่อนเกินไป ยังไงฝากดูแลหน่อยนะครับ

**นายมนัส แก้วจันทร์** ครับขอบคุณท่าน สท.สนอง แสงสุรินทร์ นะครับ มีท่านอื่นหรือไม่ **ประธานสภาเทศบาล** เรียนเชิญนะครับ ขณะนี้มีท่านเข้าร่วมประชุมสภาเข้ามาอีก 1 ท่านนะครับ มาช้ายังดีกว่าไม่มาครับ มีท่านอื่นอีกหรือไม่ครับ ถ้าไม่มีเรียนเชิญท่านนายกฯ ครับ

**นายกิตติ คำแก่นคูณ** ครับขออนุญาตท่านประธานสภา ท่านสมาชิกสภาเทศบาล ผู้เข้าร่วม

**นากยกเทศมนตรี** ประชุมนะครับ ในส่วนข้อเสนอแนะในเรื่องต่าง ๆ ที่ทางท่านสมาชิกสภาได้ นำเสนอในที่ประชุม เกี่ยวกับเรื่องของการบริหารจัดการหรือว่าปัญหาความเดือดร้อนของพี่น้องประชาชน ในเขตเทศบาลตำบลวังชัยที่คณะผู้บริหารได้ดูแล ไม่ว่าจะเป็นเรื่องของแสงไฟส่องสว่างนะครับ อันนี้ก็ขออนุญาตรับเรื่องไว้และก็จะดำเนินการเพิ่มไฟในจุดที่ไม่สว่าง โดยเฉพาะบริเวณที่ออกกำลังกายส่วนของทางรถไฟนะครับ ที่เราไปจัดสร้างไว้แล้วก็ช่วงเย็น ๆ ก็มีผู้คนมาออกกำลังกายกันเยอะพอสมควรนะครับ ก็ถือว่าเป็นเรื่องที่น่ายินดีที่พี่น้องชาวเทศบาลตำบลวังชัยให้ความสำคัญในเรื่องสุขภาพและก็ในช่วงนี้อาจจะเป็นหน้าหนาวความมืดก็เลยมาเร็วหน่อยก็ไม่เป็นไรนะครับ เพราะฉะนั้นในส่วนนี้ก็จะให้กองช่างดำเนินการติดสปอร์ตไลท์ให้เพื่อจะให้พี่น้องเราได้มีเวลาออกกำลังกายเพิ่มเติมมาก

-7-

ยิ่งขึ้น อันนี้ก็ขออนุญาตรับเรื่องไว้นะครับ ในส่วนของเรื่องเงินเดือนของลูกจ้างที่ออกไม่ตรงวันนะครับก็เป็นเรื่องที่ทางเทศบาลก็พยายามที่จะแก้ไขมาตลอด แต่ว่าจริง ๆ ในส่วนของผู้บริหารก็ไม่ได้นิ่งนอนใจนะครับ ไม่ว่าจะเป็นฎีกาที่เสนอมาเราก็จะไม่อยากให้ตกค้างไว้ที่โต๊ะนาน ก็ผ่านในวันสองวันก็พยายามที่จะออกอยู่แล้วโดยเฉพาะเงินเดือน ถ้ามาถึงเมื่อไหร่ก็เซ็นเมื่อนั้นแต่ว่าสิ่งที่สำคัญในขบวนการผ่านมาช้าก็ต้องมองที่ตัวเองด้วย โดยเฉพาะลูกจ้างก็อย่าพยายามที่จะคิดแต่ว่าเมื่อไหร่เงินเดือนจะออก ให้คิดว่าตัวเองทำงานแล้วรายงานผลการปฏิบัติงานให้มันตรงเวลาได้หรือเปล่า เป็นเรื่องที่สำคัญของตัวเองเพราะฉะนั้นว่าในแต่ละวันตัวเองปฏิบัติอย่างไรบ้างต้องเขียนรายงานปฏิบัติงานเสร็จเขียนรายงาน ไม่ใช่ว่าถึงเวลาเดือนหนึ่งแล้วค่อยมาเขียนรายงานมันเป็นเรื่องที่ไม่น่าจะเป็นไปได้ ต้องปฏิบัติงานแล้วต้องเขียนรายงานทุกวันว่าวันนี้คุณทำอะไรบ้าง เพราะฉะนั้นขั้นตอนในเรื่องของการดำเนินงานนี้จะเป็นเรื่องที่ตัวเองช้าแล้วก็อย่าพยายามโทษคนอื่น ให้โทษตัวเองก่อนนะครับว่าทำงานได้ผลงานยังไงบ้าง ไม่ใช่ว่าถึงเวลาก็จะรับเงินเดือน อันนี้ก็เป็นเรื่องที่ฝากบอกท่านสมาชิกสภาที่ได้รับข้อมูลมาให้ช่วยถามเขาด้วยนะครับ ว่าการปฏิบัติงานของเขาคุ้มค่ากับเงินเดือนไหมหรือว่าการปฏิบัติงาน รายงานผลการปฏิบัติงานตรงวันตรงเวลาไหมให้ถามด้วยนะครับ ไม่ใช่ถามเฉพาะว่าเงินเดือนไม่ตรงวัน มีแต่บอกว่าเงินเดือนไม่ตรงวัน อันนี้ก็พยายามให้ช่วยกันแก้ไขเพื่อที่จะได้เป็นข้อเท็จจริงนะครับ และก็ในเรื่องของท่านสมาชิกที่ได้สอบถามในเรื่องของท่อระบายน้ำที่ชำรุดนะครับก็ฝากทางกองช่างให้ดำเนินการแก้ไขซ่อมแซมส่วนที่ชำรุดและก็ในเรื่องของการตีเส้นจราจร โดยเฉพาะปีนี้เราก็มีงบประมาณในเรื่องของการตีเส้นจราจรในส่วนของโรงเรียนโดยเฉพาะเพิ่มเติมเข้าไปนะครับก็คงจะดำเนินการเร็ว ๆ นี้ และก็ในเรื่องของถนนคนเดินก็ได้คุยกับทางสมาชิกหลาย ๆ ท่านก็คงจะค่อย ๆ ปรับเปลี่ยนแต่เราอาจจะต้องใช้เวลานิดนึงนะครับ ปรับเปลี่ยนเส้นทางเพื่อที่จะให้พี่น้องประชาชนที่มาจับจ่ายใช้สอยหรือว่าพี่น้องประชาชนในเรื่องของการสัญจรได้อยู่ร่วมกันได้ด้วยความสุขนะครับ ก็คืออาจจะปรับเปลี่ยนเส้นทางบ้างหรืออาจจะย่นการค้าขายลงมาบ้างโดยที่ไม่มีผลกระทบการสัญจรไปมา ตอนนี้ก็กำลังดูและก็พูดคุยหลาย ๆ ส่วนอยู่นะครับ อันนี้ก็ต้องฝากท่านสมาชิกสภา และก็อีกเรื่องหนึ่งนะครับเรื่องของการซ่อมรถบริเวณเลยร้านพูลลาภ ถนนราษฎร์บำรุง ก็เป็นจุดที่มีช่างซ่อมหลาย ๆ ร้าน บางครั้งรถที่ซ่อมอยู่ก็จอดกีดขว้างการจราจรนะครับ บางคนก็อยากจอดตรงไหนก็จอดเป็นเรื่องของความมีระเบียบของคนและก็ความสะดวกสบายไม่อยากจะเข้าไปซองหรือว่าในหน้าร้านที่เขาซ่อมอยู่มันเต็มเสร็จแล้วลูกค้ามาอีกก็ไม่มีที่จอดก็จอดตรงนั้นแหละ ก็เลยทำให้หลาย ๆครั้งมีความเสี่ยงในเรื่องอุบัติเหตุตรงนี้ก็ขอรับเรื่องไว้เพื่อที่จะดำเนินแก้ไขให้ท่านสมาชิกได้ทราบครับ ขอบคุณครับ

**นายมนัส แก้วจันทร์** ขอบคุณท่านนายกเทศมนตรีนะครับ ขออนุญาตเรียนท่านเพิ่มเติมเรื่องถนน**ประธานสภาเทศบาล** คนเดิน ปกติเราก็จะถึงประมาณสองทุ่มซอยบ้านยายสมบูรณ์เป็นปัญหาผมเจอ บ่อยจะมีรถอีซูซุ 3-4 คัน ที่จอดปิดถนนเส้นนั้น ถ้าเราบอกสองทุ่มก็ควรจะสองทุ่มแล้วที่สำคัญนะครับรถ3-4 คันนั้นพอเสร็จแล้วก็จะเปิดเครื่องเสียงเหมือนงานโชว์เครื่องเสียงดื่มเบียร์ มีวันหนึ่งผมไปเกือบสามทุ่ม ผมบอกพี่ขยับหน่อยผมจะเอาข้าวไปให้หมา พี่ขวางถนน ซึ่งถนนเส้นนั้นแล้วจริงๆมันเป็นทางลัดคนใช้สัญจรเยอะ ถ้าจบที่สองทุ่มก็ควรจะจบที่สองทุ่ม บอกว่าผมบอกก็ได้ครับ จะมีรถอีซูซุ 3-4 คัน ที่โชว์เครื่องเสียงประจำ ซอยร้านเจ๊คิดข้างร้านสมบูรณ์แล้วก็จะทำการปิดถนนเส้นนั้นโดยปริยาย เพราะฉะนั้นก็ขออนุญาตนำเรียนนิดนึงนะครับ ตรงนั้นแหละจะเกิดปัญหาประจำ มีท่านใดที่จะเสนอเรื่องอื่นอีกหรือไม่ครับ เรียนเชิญนะครับ ครับเฉพาะวันพุธนะครับเวลามีถนนคนเดิน จะมีรถอีซูซุ 3-4 คัน ตรงนั้นแล้วเขาจะเปิดประตู

-8-

ออกทุกคัน เพราะฉะนั้นอย่าว่าแต่รถ คนก็เข้าไม่ได้ ซึ่งจริงๆแล้วสองทุ่มก็น่าจะจบที่สองทุ่ม เราไม่ใช่งานโชว์เครื่องเสียง มีท่านใดอีกหรือไม่เรียนเชิญนะครับ ถ้าไม่มีนะครับ วันนี้ก็ต้องขอขอบคุณ ท่านคณะผู้บริหาร ท่าน

สมาชิกสภาเทศบาลวังชัยทุกท่านที่เข้าร่วมประชุมสภาเทศบาลตำบลวังชัยในวันนี้นะครับ ซึ่งก็ขออนุญาต อวยพรให้ทุกท่าน ซึ่งอีกไม่ถึง 10 วันนี้นะครับ ปีใหม่ก็จะมาถึง ก็ขอให้ท่านนายกเทศมนตรี ท่านคณะผู้บริหาร ท่านสมาชิกสภาเทศบาล ตลอดจนท่านปลัดและก็เจ้าหน้าที่ บุคลากร พี่น้องชาวเทศบาลตำบลวังชัย ครอบครัวใหญ่ของเรานะครับ ได้ประสบแต่ความสุขความเจริญ กายเข้มแข็ง ใจเข้มแข็ง สิ่งดี ๆ ก็จะตามมาทุกท่าน ขอให้ทุกท่านประสบผลสำเร็จนะครับ ขออวยพรและก็ขอสวัสดีปีใหม่ 2562 ล่วงหน้า ขอให้ทุกท่านโชคดีครับ วันนี้ถ้าไม่มีอะไรแล้วนะครับหลังจากที่ปิดประชุมแล้วท่านนายกเทศมนตรีก็ขอเรียนเชิญท่านสมาชิกสภาและก็คณะผู้บริหารทุกท่านได้ร่วมรับประทานอาหารกลางวันนะครับ สำหรับวันนี้ถ้าไม่มีอะไรแล้ว ผมก็ขอขอบพระคุณและขอปิดประชุมครับ

ปิดประชุมเวลา 11.00 น.

(ลงชื่อ) สุบรรณ จอมทอง บันทึก/ถอดรายงานการประชุม

(นางสุบรรณ จอมทอง)

(ลงชื่อ) ธิราวัลย์ จันดาอ่อน ตรวจรายงานการประชุม

(นางธิราวัลย์ จันดาอ่อน)

(ลงชื่อ) นันท์วภัส ปิติสิวะพัฒน์ ตรวจรายงานการประชุม

(นางสาวนันท์วภัส ปิติสิวะพัฒน์)

**คณะกรรมการตรวจรายงานการประชุม**

(ลงชื่อ) ชินวัตร ประคองทรัพย์ ประธานกรรมการ

(นายชินวัตร ประคองทรัพย์)

(ลงชื่อ) ฉัทธณา ทรนงค์ กรรมการ

(นางสาวฉัทธณา ทรนงค์)

(ลงชื่อ) ชนะ เย็นสบาย กรรมการ/เลขานุการ

(นายชนะ เย็นสบาย

รายงานการประชุมผ่านการรับรองจากสภาเทศบาลตำบลวังชัยแล้ว เมื่อวันที่ 28 มกราคม 2562 จึงลงลายมือชื่นไว้เป็นหลักฐาน

(นายมนัส แก้วจันทร์)

ประธานสภาเทศบาลตำบลวังชัย